stanford-oval/wikipedia huggingface dataset:
ร่องรอยทางดิจิทัล

ร่องรอยทางดิจิทัล (อังกฤษ: digital footprint) คือ ร่องรอยกิจกรรม การกระทำ การมีส่วนร่วม และการสื่อสารดิจิทัลผ่านการใช้งานอินเทอร์เน็ตหรืออุปกรณ์ดิจิทัล ร่องรอยทางดิจิทัลสามารถแบ่งเป็นการทำเองหรือถูกกระทำ แบบแรกประกอบด้วยกิจกรรมการท่องเว็บของผู้ใช้และข้อมูลที่เก็บไว้ในคุกกี้ ส่วนแบบที่สองผู้ใช้มักเผยแพร่โดยเจตนาเพื่อแบ่งปันข้อมูลบนเว็บไซต์หรือสื่อสังคม ในขณะที่ร่องรอยทางดิจิทัลมักมีความหมายถึงบุคคล คำนี้ยังใช้เรียกธุรกิจ องค์กร หรือบริษัทได้ด้วย
การใช้งานร่องรอยทางดิจิทัลมีผลที่ตามมาทั้งในแง่ดีและแง่ร้าย ในด้านหนึ่งถือเป็นประเด็นในปัญหาความเป็นส่วนตัว เช่น ถ้าบุคคลหนึ่งไม่อนุญาต คนแปลกหน้าก็สามารถรวบรวมข้อมูลบุคคลหนึ่งด้วยการใช้เสิร์ชเอนจินเพียงอย่างเดียวเท่านั้น บริษัทสามารถผลิตโฆษณาจำเพาะตามประวัติการค้นหาของบุคคล ในอีกด้านหนึ่ง ผู้อื่นสามารถเก็บเกี่ยวผลประโยชน์จากการรายได้ตามร่องรอยทางดิจิทัลในฐานะอินฟลูเอนเซอร์สื่อสังคม นอกจากนี้ นายจ้างใช้ร่องรอยทางดิจิทัลของผู้สมัครรับเลือกตั้งเพื่อตรวจสอบออนไลน์และประเมินความเหมาะสมเนื่องจากลดต้นทุนและการเข้าถึง โดยผู้สมัครรับเลือกตั้งที่มีร่องรอยทางดิจิทัลในทางที่ดีมักได้รับประโยชน์กว่า เนื่องจากการใช้เทคโนโลยีแพร่หลายมากขึ้น แม้แต่เด็ก ๆ ก็สร้างร่องรอยทางดิจิทัลมากขึ้นพร้อมทั้งผลบวกและลบที่อาจเกิดขึ้น เช่น การรับเข้าเรียนในวิทยาลัย เนื่องจากเป็นเรื่องยากที่จะไม่มีร่องรอยทางดิจิทัล จึงเป็นประโยชน์สูงสุดแก่คน ๆ หนึ่งในการสร้างสิ่งที่เป็นบวก
อ่านเพิ่ม

Arya, Vikas; Sethi, Deepa; Paul, Justin (1 December 2019). "Does digital footprint act as a digital asset? – Enhancing brand experience through remarketing". International Journal of Information Management. 49: 142–156. doi:10.1016/j.ijinfomgt.2019.03.013. S2CID 191181989.
BBVA (2016-08-24). "The enormous data trail we generate throughout the day". NEWS BBVA. สืบค้นเมื่อ 2022-05-28. Have you ever stopped to think about all the data you generate throughout the day? It was the possibility of actually making use of all this data through numerous apps, records and data bases that gave rise to Big Data.
เรือบรรทุกอากาศยานชินาโนะ

| --- | --- |
ชินาโนะ ระหว่างการแล่นทดสอบในทะเลในอ่าวโตเกียว
ประวัติ
จักรวรรดิญี่ปุ่น
ชื่อ: ชินาโนะ
ตั้งชื่อตาม: แคว้นชินาโนะ
อู่เรือ: อู่ทหารเรือโยโกซูกะ
ปล่อยเรือ: 4 พฤษภาคม ค.ศ. 1940
เดินเรือแรก: 5 ตุลาคม ค.ศ. 1944
เข้าประจำการ: 19 พฤศจิกายน ค.ศ. 1944
ความเป็นไป: อับปางโดยเรือดำน้ำ ยูเอสเอส อาร์เชอร์-ฟิช ในวันที่ 29 พฤศจิกายน ค.ศ. 1944
ลักษณะเฉพาะ
ชั้น::  ยามาโตะ
ประเภท::  เรือบรรทุกอากาศยาน
ขนาด (ระวางขับน้ำ)::  65,800 ตัน (มาตรฐาน)   69,191 ตัน (เต็มที่)
ความยาว::  872 ฟุต 2 นิ้ว (265.8 เมตร)
ความกว้าง::  [แนวน้ำ] 119 ฟุต 1 นิ้ว (36.3 เมตร) [ลานบิน] 131 ฟุต 3 นิ้ว (40 เมตร)
กินน้ำลึก::  33 ฟุต 10 นิ้ว (10.3 เมตร)
ระบบพลังงาน::  150,000 แรงม้า (110,000 kW)
ระบบขับเคลื่อน::  กังหันไอน้ำ × 4   หม้อน้ำแบบคัมปงใช้น้ำมันเป็นเชื้อเพลิง × 12   เพลา × 4
ความเร็ว::  27 นอต (50 กม./ชม.)
พิสัยเชื้อเพลิง::  10,000 ไมล์ทะเลที่ความเร็ว 27 นอต
อัตราเต็มที่::  2,400 นาย
ยุทโธปกรณ์::  16 × ปืนสองประสงค์ 127 mm. (5 in)    145 × 25 มม. (1 นิ้ว) แบบ 96 AA   12 × จรวดต่อต้านอากาศยาน 28-ลำกล้อง 127 มม. (5 นิ้ว)
เกราะ::  กราบเรือ: 20.5 ซm (8.1 in)  ดาดฟ้า: 19 ซm (7.5 in) (ดาดฟ้าเก็บเครื่องบิน); 8 ซm (3.1 in) (ดาดฟ้าบิน)
อากาศยาน::  47 ลำ
หมายเหตุ::  ดัดแปลงเป็นเรือบรรทุกเครื่องบิน (หลังจากการเสียเรือบรรทุกเครื่องบินถึง 4 ลำ)
ชินาโนะ (ญี่ปุ่น: 信濃) ได้ชื่อตามแคว้นโบราณของญี่ปุ่น ชินาโนะ เป็นเรือบรรทุกอากาศยานของกองทัพเรือจักรวรรดิญี่ปุ่นระหว่างสงครามโลกครั้งที่สอง เดิมได้รับการวางกระดูกงูเรือเป็นลำที่ 3 ในเรือประจัญบานชั้นยามาโตะ ตัวเรือที่เสร็จสมบูรณ์บางส่วนของชินะโนะถูกเปลี่ยนเป็นเรือบรรทุกอากาศยานใน ค.ศ. 1942 ระหว่างสร้างเสร็จไปได้ครึ่งหนึ่ง เป็นเวลากว่าสองปีที่ชินะโนะได้รับการปรับปรุงขนานใหญ่เพื่อให้ปฏิบัติหน้าที่เป็นเรือบรรทุกอากาศยานสนับสนุนขนาดใหญ่ เมื่อสร้างเสร็จแล้ว เรือชินะโนะมีระวางขับน้ำเต็มที่ 73,000 ตัน นับเป็นเรือบรรทุกอากาศยานที่มีขนาดใหญ่ที่สุดเท่าที่เคยสร้างมา ณ เวลานั้น
การขึ้นระวางประจำการและการอับปาง

วันที่ 19 พฤศจิกายน ค.ศ. 1944 ชินะโนะได้ขึ้นระวางประจำการอย่างเป็นทางการที่เมืองโยะโกะซุกะ ซึ่งก่อนหน้านั้นมีเวลาเพียงสองสัปดาห์เพื่อเตรียมเรือประจำการและสำหรับการทดสอบเรือเล็กๆ น้อยๆ โดยในวันที่ 1 ตุลาคม ลูกเรือได้รายงานต่อคณะกรรมการว่าลูกเรือร้อยละ 70 - 75 ไม่มีประสบการณ์เดินเรือในทะเลมาก่อน จากความกังวลที่เพิ่มขึ้นในความปลอดภัยของเรือเนื่องมาจากมีการบินผ่านของเครื่องบินทิ้งระเบิดของสหรัฐ ดังนั้นกองทัพเรือญี่ปุ่นจึงมีคำสั่งให้ชินะโนะเดินทางไปเมืองคุเระเพื่อเตรียมเรือประจำการในส่วนที่เหลือที่นั่น คำสั่งของกองทัพเรือต้องการใช้ชินะโนะออกเดินทางไปยังคุระไม่เกินวันที่ 28 พฤศจิกายน แต่ผู้บังคับการเรือ นาวาเอกโทะชิโอะ อะเบะ (Toshio Abe) ได้ร้องขอให้วันแล่นเรือยืดออกไป ประตูผนึกน้ำส่วนใหญ่ยังไม่ได้ติดตั้ง อุปกรณ์ทดสอบคุณภาพอากาศยังไม่ได้รับการจัดการ ยังมีรูจำนวนมากที่เว้นว่างไว้สำหรับสายไฟ ช่องอากาศและท่ออากาศยังไม่ได้ปิดผนึก ไม่มีทั้งระบบท่อน้ำดับเพลิงและระบบระบายน้ำที่เสร็จสมบูรณ์ เช่น เครื่องสูบน้ำยังไม่ได้ส่งมอบ และเขายังต้องการเวลาเพื่อฝึกลูกเรือใหม่
คำขอของอะเบะถูกปฏิเสธ ชินะโนะออกเดินทางตามกำหนดการเมื่อเวลา 18:00 น. ในวันที่ 28 พฤศจิกายน โดยมีเรือพิฆาต อิโซะกะเซะ (Isokaze) ยุจิกะเซะ (Yukikaze) และ ฮะมะกะเซะ (Hamakaze) เป็นเรือคุ้มกัน
เชิงอรรถ

↑  "ตัน" ในบทความนี้ไม่ใช่เมตริกตัน แต่เป็น Long ton ที่มีขนาดเท่ากับ 2,240 ปอนด์ (1,016 กก.)
แหล่งข้อมูลอื่น

| ด ค กเรือประจัญบานชั้นยามาโตะ |
| --- | --- |
 ยามาโตะ  มูซาชิ  ชินาโนะ 
 ชั้นเรือก่อนหน้า: Number 13 class  ชั้นเรือถัดไป: แบบเรือประจัญบาน เอ-150 
 รายชื่อเรือประจัญบานของญี่ปุ่น
อลิอันซ์ อยุธยา แคปปิตอล

| --- | --- |

ประเภท: บริษัทมหาชน
การซื้อขาย: SET:AYUD
อุตสาหกรรม: ธุรกิจการเงิน ประกันภัยและประกันชีวิต
ก่อตั้ง: 7 ตุลาคม พ.ศ. 2493 (74 ปี)
สำนักงานใหญ่: อาคารเพลินจิตทาวเวอร์ ชั้น 7, 898 ถนนเพลินจิต แขวงลุมพินี เขตปทุมวัน กรุงเทพมหานคร
บุคลากรหลัก: จำลอง อติกุล (ประธานกรรมการ) ไบรอัน เจมส์ สมิธ (รองประธานกรรมการ)
รายได้:  4,014.12 ล้านบาท (2562)
สินทรัพย์:  27,816.48 ล้านบาท (2562)
ส่วนของผู้ถือหุ้น:  17,745.34 ล้านบาท (2562)
เว็บไซต์: www.ayud.co.th
บริษัท อลิอันซ์ อยุธยา แคปปิตอล จำกัด (มหาชน)  (อังกฤษ: ALLIANZ AYUDHYA CAPITAL PUBLIC COMPANY LIMITED ชื่อย่อ:AYUD)  ก่อตั้งขื้นในวันที่ 7 ตุลาคม พ.ศ. 2493 เดิมชื่อ บริษัท ศรีอยุธยาประกันภัย จำกัด (มหาชน) จดทะเบียนในตลาดหลักทรัพย์แห่งประเทศไทย ในหมวดประกันภัยและประกันชีวิต เมื่อวันที่ 24 สิงหาคม พ.ศ. 2530 และต่อมาบริษัทฯ ได้จดทะเบียนแปลงสภาพเป็นบริษัทมหาชนจำกัด เมื่อวันที่ 9 พฤษภาคม พ.ศ. 2537 เพื่อดำเนินธุรกิจรับประกันวินาศภัยทุกประเภท ได้แก่ การประกันอัคคีภัย การประกันภัยทางทะเลและขนส่ง การประกันภัยเบ็ดเตล็ด และการประกันภัยรถยนต์ ต่อมาในวันที่ 1 ตุลาคม พ.ศ. 2554 บริษัทฯได้ดำเนินการโอนกิจการประกันวินาศภัย ไปให้แก่บริษัท ศรีอยุธยา เจเนอรัล ประกันภัย จำกัด (มหาชน)(ชื่อเดิมคือบริษัท สุขุมวิทประกันภัย จำกัด และบริษัท บีที ประกันภัย จำกัด ตามลำดับ)ซึ่งเป็นบริษัทลูกที่ถูกถือหุ้นโดยบริษัทแม่แทนธนาคารซีไอเอ็มบี ไทย (ก่อนหน้านี้คือธนาคารไทยธนาคาร) มาตั้งแต่ปีพ.ศ. 2552
พร้อมทั้งยังได้ทำการคืนใบอนุญาตการประกอบธุรกิจประกันวินาศภัย ให้แก่สำนักงานคณะกรรมการกำกับและส่งเสริมการประกอบธุรกิจประกันภัย(คปภ.) ในปีเดียวกัน จึงทำให้ปัจจุบัน บริษัทฯทำหน้าที่เป็นบริษัทในฐานะผู้ถือหุ้นบริษัทในเครือไปแทน (หรือที่รู้จักในคำว่าโฮลดิ้งส์(Holdings)) โดยได้ทำหน้าที่เป็นผู้ถือหุ้นให้แก่ 2 บริษัท ประกอบไปด้วย บริษัท ศรีอยุธยา เจเนอรัล ประกันภัย จำกัด (มหาชน) ซึ่งเป็นบริษัทประกันวินาศภัย และบริษัท อลิอันซ์ อยุธยา ประกันชีวิต จำกัด (มหาชน) ซึ่งเป็นบริษัทประกันชีวิต เป็นต้น
อนึ่ง เมื่อวันที่ 23 ธันวาคม พ.ศ. 2554 บริษัท ศรีอยุธยาประกันภัย จำกัด (มหาชน) ได้เปลี่ยนชื่อเป็น บริษัท ศรีอยุธยา แคปปิตอล จำกัด (มหาชน)
ในวันที่ 30 เมษายน พ.ศ. 2562 บริษัท ศรีอยุธยา แคปปิตอล จำกัด (มหาชน) ปิดกิจการ โดยรวมกับ บริษัท อลิอันซ์ ประกันภัย จำกัด (มหาชน) เป็น บริษัท อลิอันซ์ อยุธยา แคปปิตอล จำกัด (มหาชน)
เหตุการณ์สำคัญ

เมื่อวันที่ 24 กันยายน พ.ศ. 2561 บริษัทและบริษัทพันธมิตรคือ บริษัท อลิอันซ์ เอสอี (Allianz SE) และบริษัท ซีพีอาร์เอ็น (ประเทศไทย) จำกัด (CPRNT) ได้ร่วมลงนามในสัญญาการซื้อขายหุ้นของบริษัท และบริษัท ศรีอยุธยา เจนเนอรัล ประกันภัย จำกัด (มหาชน) ซึ่งเป็นบริษัทย่อย โดยได้ร่วมลงนามในสัญญารับโอนกิจการและธุรกิจทั้งหมดกับบริษัท อลิอันซ์ ประกันภัย จำกัด (มหาชน) เนื่องจากการเข้าร่วมกิจการทางเชิงกลยุทธ์ของบริษัทดังกล่าว เมื่อวันที่ 13 พฤศจิกายน พ.ศ. 2561 บริษัทจึงได้เรียกประชุมวิสามัญผู้ถือหุ้น ครั้งที่ 2/2561 เพื่อพิจารณาและมีมติดังต่อไปนี้
ให้บริษัท ศรีอยุธยา เจนเนอรัล ประกันภัย จำกัด (มหาชน) เข้าซื้อและรับโอนธุรกิจทั้งหมด ของบริษัท อลิอันซ์ ประกันภัย จำกัด (มหาชน) ในราคาทั้งสิ้น 748,800,000 บาท และเมื่อการซื้อและรับโอนกิจการทั้งหมด จากบริษัท อลิอันซ์ ประกันภัย จำกัด (มหาชน) เสร็จสิ้นแล้ว ให้บริษัท ศรีอยุธยาเจนเนอรัล ประกันภัย จำกัด (มหาชน) เปลี่ยนชื่อเป็น บริษัท อลิอันซ์ อยุธยา ประกันภัย จำกัด (มหาชน)
ให้บริษัทซื้อหุ้นสามัญในบริษัท อลิอันซ์ อยุธยา ประกันชีวิต จำกัด (มหาชน) เพิ่มเติมอีกจำนวน 34,810,000 หุ้น มูลค่าที่ตราไว้หุ้นละ 10 บาท หรือร้อยละ 11.80 ของหุ้นที่จำหน่ายแล้วทั้งหมดของบริษัท อลิอันซ์ อยุธยา ประกันชีวิต จำกัด (มหาชน) โดยซื้อจาก Allianz SE และ CPRNT ในราคาหุ้นละ 114.00745763 บาท ซึ่งเป็นส่วนหนึ่งของการทำงานร่วมกันในธุรกิจประกันภัยในประเทศไทยกับกลุ่มอลิอันซ์ ทั้งนี้ ทรัพย์สินที่ได้มาทั้งหมดมีมูลค่ารวมทั้งสิ้น 4,717,399,600 บาท การซื้อหุ้นสามัญใน บริษัท อลิอันซ์ อยุธยา ประกันชีวิต จำกัด (มหาชน) จะส่งผลให้บริษัทถือหุ้นสามัญในบริษัทดังกล่าว เพิ่มขึ้นจากเดิมที่ถืออยู่จำนวน 59,500,280 หุ้น หรือประมาณ 20.17% ของหุ้น ที่จำหน่ายแล้วทั้งหมด เพิ่มขึ้นเป็นจำนวน 94,310,280 หุ้น หรือประมาณ 31.97% ของหุ้นที่จำหน่ายแล้วทั้งหมดของบริษัท อลิอันซ์ อยุธยา ประกันชีวิต จำกัด (มหาชน)
ให้บริษัทเพิ่มทุนจดทะเบียนของบริษัทจาก 375,000,000 บาท เป็น 463,473,361 บาท โดยการออกหุ้นสามัญใหม่จำนวน 88,473,361 หุ้น มูลค่าที่ตราไว้หุ้นละ 1 บาทและให้แก้ไขเพิ่มเติมหนังสือบริคณห์สนธิของบริษัท
การจัดสรรหุ้นสามัญเพิ่มทุนของบริษัทจำนวน 88,473,361 หุ้น มูลค่าที่ตราไว้หุ้นละ 1 บาท เพื่อเสนอขายให้แก่ Allianz SE และ CPRNT ในราคาเสนอขายหุ้นละ 53.32 บาท รวมเป็นเงินทั้งสิ้นประมาณ 4,717,399,600 บาท โดยจัดสรรหุ้นสามัญเพิ่มทุนของบริษัท จำนวน 14,043,511 หุ้นเพื่อเสนอขายให้แก่ CPRNT และจัดสรรหุ้นสามัญเพิ่มทุนของบริษัทจำนวน 74,429,850 หุ้น เพื่อเสนอขายให้แก่ Allianz SE และ CPRNT โดย Allianz SE และ CPRNT จะชำระค่าหุ้นสามัญเพิ่มทุนของบริษัทในส่วนนี้ด้วย หุ้นสามัญใน บริษัท อลิอันซ์ อยุธยา ประกันชีวิต จำกัด (มหาชน) จำนวน 34,810,000 หุ้น แทนการชำระค่าหุ้นด้วยเงินสด
เมื่อวันที่ 26 เมษายน พ.ศ. 2562 ที่ประชุมสามัญผู้ถือหุ้น ครั้งที่ 70 ของบริษัท มีมติอนุมัติในเรื่องต่าง ๆ รวมถึงการเปลี่ยนชื่อของบริษัท จากเดิมชื่อ “บริษัท ศรีอยุธยา แคปปิตอล จำกัด (มหาชน)” เป็น “บริษัท อลิอันซ์ อยุธยา แคปปิตอล จำกัด (มหาชน)” (AYUD) และเปลี่ยนตราของบริษัท ตลอดจนการแก้ไขเพิ่มเติมหนังสือบริคณห์สนธิ และหรือข้อบังคับให้สอดคล้องกับการเปลี่ยนชื่อและตราของบริษัท โดยบริษัทได้ดำเนินการต่าง ๆ ตามมติของที่ประชุมผู้ถือหุ้นดังกล่าวข้างต้นเสร็จสมบูรณ์แล้วเมื่อวันที่ 30 เมษายน พ.ศ. 2562
ผู้ถือหุ้นรายใหญ่

| ลำดับที่ | รายชื่อผู้ถือหุ้น | จำนวนหุ้นสามัญ | สัดส่วนการถือหุ้น |
| --- | --- | --- | --- |
| 1 | DEUTSCHE BANK AG, FRANKFURT A/C CLIENTS ACCOUNT-DCS | 151,550,770 | 38.93% |
| 2 | ซีพีอาร์เอ็น (ประเทศไทย) จำกัด | 37,429,491 | 9.62% |
| 3 | บริษัท บีบีทีวี เอ็คควิตี้ จำกัด | 32,862,050 | 8.44% |
| 4 | บริษัท กรุงเทพโทรทัศน์และวิทยุ จำกัด | 28,802,500 | 7.40% |
| 5 | บริษัท ทุนมหาโชค จำกัด | 17,249,475 | 4.43% |
| 6 | นาย กฤตย์ รัตนรักษ์ | 14,867,700 | 3.82% |
| 7 | ธนาคาร กรุงศรีอยุธยา จำกัด (มหาชน) | 12,124,600 | 3.11% |
| 8 | บริษัท ทองไทย (1956) จำกัด | 9,610,000 | 2.47% |
| 9 | CITIBANK NOMINEES SINGAPORE PTE LTD-UBS SWITZERLAND AG | 8,158,800 | 2.10% |
| 10 | บริษัท ทุนมหาลาภ จำกัด | 7,045,250 | 1.81% |
ณวัสน์ ภู่พันธัชสีห์

| ณวัสน์ ภู่พันธัชสีห์ |
| --- | --- |

เกิด: 15 มกราคม พ.ศ. 2539 (29 ปี) กรุงเทพมหานคร ประเทศไทย
การศึกษา: สถาบันเทคโนโลยีพระจอมเกล้าเจ้าคุณทหารลาดกระบัง
อาชีพ:  นักแสดง  นายแบบ 
ปีปฏิบัติงาน: พ.ศ. 2558–ปัจจุบัน
ตัวแทน: ช่อง 3 (2559–ปัจจุบัน)
ส่วนสูง: 185 cm (6 ft 1 in)
คู่รัก: ญดา สุวรรณปัฏนะ
ข้อมูลยูทูบ
ช่อง: PonNawasch Channel
ปีปฏิบัติงาน: พ.ศ. 2564–ปัจจุบัน
ประเภท:  วิดีโอบล็อก 
 
ณวัสน์ ภู่พันธัชสีห์ (เกิด 15 มกราคม พ.ศ. 2539) ชื่อเล่น ภณ เป็นนักแสดงและนายแบบชาวไทย สังกัดสถานีวิทยุโทรทัศน์ไทยทีวีสีช่อง 3 เป็นที่รู้จักจากละครเรื่อง ตราบาปสีชมพู
ประวัติ > ครอบครัว

ณวัสน์ เป็นบุตรชายของ พลตำรวจตรี ทัตต์ธงสักก์ ภู่พันธัชสีห์ อดีตผู้บังคับการตำรวจภูธรจังหวัดสตูล กับ คุณชณุตพร วิศิษฏโสภณ อดีตนางเอกในภาพยนตร์ดัง เรื่อง “เพื่อนแพง” (พ.ศ. 2526) และเรื่อง “พลอยทะเล” ณวัสน์มี พี่-น้องจำนวน 2 คน พี่สาว 1 คน และพี่ชาย 1 คน ตนเองเป็นบุตรชายคนเล็ก
ประวัติ > เข้าสู่วงการบันเทิง

เส้นทางการเข้าสูวงการบันเทิงของหนุ่มภณ เริ่มมาจากการเป็นเดือนคณะวิศวกรรมศาสตร์ เดือนสถาบัน และยังได้รับเลือกให้เป็นผู้อัญเชิญพระมหาพิชัยมงกุฎ ในพิธีรับเข็มประดับไทด์ พระจอมเกล้าฯ ลาดกระบัง ปี 2558 นอกจากนี้ยังเคยเข้าร่วมการประกวด “หนุ่มสาวดาวเมขลา ปี 2556” โดยคว้ารางวัลขวัญใจช่างภาพมาครอง  และได้รับรางวัลชนะเลิศหนุ่มว้าว จากการประกวด มิเนเร่ สาววิ้ง หนุ่มว้าว ปี 2  เมื่อปี 2558 อีกด้วย ภายหลังภณจึงถูกชักชวนให้เข้าสู่วงการบันเทิงอย่างเต็มตัว
ในปี พ.ศ. 2560 ภณได้เริ่มงานแสดงเรื่องแรก สายลับจับแอ๊บ เป็นละครเรื่องแรกของหนุ่มภณ รับบท พันธิตร ผู้กำกับภาพยนตร์หน้าใหม่ ประกบคู่กับนักแสดงสาว โซซีน-ปัณณ์ญาณัช ต่อมาภณก็ได้รับโอกาสทางการแสดงอย่างต่อเนื่อง โดยได้รับบทที่เด่นขึ้นในเรื่อง เสน่ห์รักนางซิน โดยรับบทเป็น อินทัช หนุ่มหล่อเจ้าของธุรกิจสิ่งทอ เพื่อนสนิทของพระเอก
ต่อมารับบทเป็นพระเอกเต็มตัวเรื่องแรกในละคร ตราบาปสีชมพู ละครแนวดราม่าเข้มข้น ซึ่งพระเอกของเรื่องนั้นมีปมในอดีตและมีหลายอารมณ์  ถือเป็นละครสร้างชื่อเสียงให้กับณวัสน์ในฐานะพระเอกนำเดี่ยวเรื่องแรก
ประวัติ > ชีวิตส่วนตัว

ปัจจุบันกำลังคบหาดูใจกับ ญดา สุวรรณปัฏนะ หรือ คุกกี้ นักแสดงช่องวัน 31 ได้ฉายาว่า คู่รักนักวิ่ง  เนื่องจากชื่นชอบการออกกำลังกาย การวิ่ง ปั่นจักรยานเหมือนกัน
ประวัติ > การศึกษา

ระดับประถมศึกษา : โรงเรียนสาธิตมหาวิทยาลัยรามคำแหง
ระดับมัธยมศึกษา : โรงเรียนบดินทรเดชา (สิงห์ สิงหเสนี)
ระดับปริญญาตรี : วิทยาลัยวิศวกรรมสังคีต สถาบันเทคโนโลยีพระจอมเกล้าเจ้าคุณทหารลาดกระบัง ภาควิชา วิศวกรรมดนตรีและสื่อประสม (คะแนนเกียรตินิยมอันดับ 2)
ประวัติ > Lifestyle และความสนใจ

นอกจากการแสดง ณวัสน์มีความสนใจในการเล่นดนตรีและกีฬา โดยเฉพาะกีฬาเอ็กซ์ตรีม เช่น เวคบอร์ด เซิร์ฟบอร์ด เซิร์ฟสเก็ต รวมถึงการวิ่ง ปั่นจักรยาน และการแข่งขันไตรกีฬา
โดยในปี 2023 ณวัสน์สามารถวิ่งจบมาราธอนแรกในรายการ Tokyo Marathon 2023 ซึ่งเป็น World Major Marathon ครั้งแรก และปีถัดมา ณวัสน์ได้เข้าร่วมรายการ Berlin Marathon 2024 ถือเป็น World Major Marathon ครั้งที่ 2 โดยเป้าหมายของเขาคือการเก็บ 6 Stars World Major Marathon ให้ได้
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| พ> ศ. | เรื่อง | บทบาท |
| --- | --- | --- |
| 2560 | สายลับจับแอ๊บ | พันธิตร |
| 2561 | เสน่ห์รักนางซิน | อินทัช |
| 2561 | ตราบาปสีชมพู | พรรษกร พรมพิทักษ์ (พีท) |
| 2562 | เพลิงพรางเทียน | หลุยส์ (อดีต) / เบนจามิน แฮนรี่ (เบน) (ปัจจุบัน) |
| 2562 | หน่วยลับสลับเลิฟ | อนาคิม (คิม / เคี้ยง)  ​(รับเชิญ) |
| 2563 | ทุ่งเสน่หา | พ.ต.ต. ณวัสน์ ภู่พันธัชสีห์ (สารวัตรณวัสน์) ​(รับเชิญ) |
| 2563 | ฟากฟ้าคีรีดาว | สันธรากาศ (สกาย) |
| 2564 | พราวมุก | ชลันธร อนันต์ธนภัทร (ลัน) |
| 2565 | คู่เวร | นฤบดี พงศดิลก (นิก) |
| 2566 | ​สะใภ้สายสตรอง​ | นพนัยน์ วงค์กุลธนทรัพย์ (นัยน์) |
| 2566 | กรงดอกสร้อย | ภาส |
| 2566 | พรหมลิขิต | แม่ทัพอนิลบถ (รับเชิญ) |
| 2568 | ​คุณพี่เจ้าขาดิฉันเป็นห่านมิใช่หงส์​ | หลวงทุกขราษฎร์ (คุณฉาย) |
| 2568 | นับ 8​ | ธัญญ์​ |
| 2568 | ธาตรี | ธาตรี ธาตรีพันธ์​ |
| 2569 | ยิหวาดาตัง | เยี่ยม |
ละครโทรทัศน์ต่อไปนี้ที่ไม่ได้ออกอากาศ​
| ละครโทรทัศน์ที่ไม่ได้ออกอากาศ> พ.ศ. | ละครโทรทัศน์ที่ไม่ได้ออกอากาศ> เรื่อง | ละครโทรทัศน์ที่ไม่ได้ออกอากาศ> บทบาท | ละครโทรทัศน์ที่ไม่ได้ออกอากาศ> ​ หมายเหตุ​ | ละครโทรทัศน์ที่ไม่ได้ออกอากาศ>  | ละครโทรทัศน์ที่ไม่ได้ออกอากาศ>  |
| --- | --- | --- | --- | --- | --- |
| 2564 | เก็บแผ่นดิน​ | ชลชาติ | ปิดกล้องตั้งแต่ปี 2564 |  |  |
ผลงาน > ภาพยนตร์​

| พ> ศ. | เรื่อง | บทบาท | ค่าย |
| --- | --- | --- | --- |
| 2566 | GHOST’S NEWS ผีฮาคนเฮ | เมฆ | สร้างหนัง โปรดักชั่น​ |
| 2567 | 4 ทรชนคนอันตราย | อ้น | สยามรวินท์ |
| 2568 | ​พระไม้​ | เอก | ปั้นฉาย สตูดิโอ |
ผลงาน > ภาพยนตร์​สั้น

| พ> ศ. | เรื่อง | บทบาท |
| --- | --- | --- |
| 2562 | หนังสั้นประกอบเพลง   “สบายดีหรือ” | นัท |
| 2563 | หนังสั้นประกอบเพลง   “ปล่อย” | นัท |
ผลงาน > มิวสิกวิดีโอ

| พ> ศ. | เพลง | ศิลปิน |
| --- | --- | --- |
| 2562 | สบายดีหรือ | หนุ่ม กะลา​ |
| 2563 | ปล่อย | หนุ่ม กะลา​ |
| 2564 | ใจ (ไม่) ร้าย | Yes'sir Days​ |
ผลงาน > เพลง

เพลง ฟ้ากว้าง ประกอบละคร ฟากฟ้าคีรีดาว
เพลง ใจเอ๋ย (Male Version)​ ประกอบละคร พราวมุก
เพลง ไม่ไกล ประกอบละคร คู่เวร
เพลง ครึ่งชีวิตที่เหลือจากนี้ ประกอบละคร สะใภ้สายสตรอง
เพลง สลักจิต -​ YADA Covers feat.Pon Nawasch
เพลง เธอ ประกอบละคร คุณพี่เจ้าขาดิฉันเป็นห่านมิใช่หงส์
ผลงาน > คอนเสิร์ต/แฟนมีตติ้ง

Pon Nawasch The 1st Fan Meeting :  This is me เท่ๆคูลๆ อู้วหูววว ภณ ณวัสน์ (2019)
2 หล่อขอโชว์ PON-MASU Fanmeeting (2019)
Channel 3 Super Fan Live! :  SUPERNOVA คอนเสิร์ตระเบิดจักรวาล  (2020)​
Fan Meet Greet Online  MAN IN THE RAIN ติดฝนกับภณณวัสน์  (2020)
Meet the Love of Pon Nawasch (2023)
จุดรวมภณ First Stage ​Fan Meeting (2023)
ผลงาน > โฆษณา​

TOT Easy Life / TOT Fiber 2U​
Asics
Moccona Select
Nutri Well
รางวัล

| พ> ศ. | รางวัล | สาขา | ผล | ผลงานที่เข้าชิง |
| --- | --- | --- | --- | --- |
| 2562 | Kazz Awards 2019 | นักแสดงนำชายยอดเยี่ยม | ได้รับรางวั​ล | ตราบาปสีชมพู |
| 2562 | โล่เกียรติคุณคิดใสไอดอล | ด้านการศึกษาเพื่อเป็นแบบอย่างที่ดีให้กับเด็กและเยาวชน | ได้รับรางวั​ล | -​ |
| 2562 | นาคราชอวอร์ด ครั้งที่ 4 | ดาวรุ่งยอดนิยมมหาชนแห่งปี | ได้รับรางวัล | ตราบาปสีชมพู |
| 2562 | Thailand Headlines Person of the Year Awards 2019 | วัฒนธรรมและบันเทิง | ได้รับรางวัล | -​ |
| 2563 | Kazz Awards 2020 | หนุ่มปังแห่งปี 2020 | ได้รับรางวัล | -​ |
| 2563 | HOWE Awards 2020 | HOWE Popular Actor Award | ได้รับรางวัล | -​ |
| 2564 | Kazz Awards 2021 | หนุ่มปังแห่งปี 2021 | ได้รับรางวัล | - |
| 2564 | Maya Awards 2021 | ดาราคู่ขวัญ (คู่จิ้น) ขวัญใจมหาชน (ร่วมกับ นลินทิพย์ สกุลอ่องอำไพ) | ได้รับรางวัล | พราวมุก |
| 2564 |  |  |  | พราวมุก |
| Siam Series Awards 2021 | นักแสดงชายขวัญใจ Thailand Headlines & Mangu | ได้รับรางวัล |  |  |
| 2567 | ฉลองครบรอบ 60 ปี “เดลินิวส์” | Dailynews Star 2024 | ได้รับรางวัล | -​ |
แหล่งข้อมูลอื่น

ณวัสน์ ภู่พันธัชสีห์ ที่อินสตาแกรม
แกเร็ท แบร์รี

| 0 | 1 | 2 | 3 |
| --- | --- | --- | --- |
 แบร์รีขณะเล่นให้กับเอฟเวอร์ตันในปี ค.ศ. 2014
ข้อมูลส่วนตัว
ชื่อเต็ม:  แกเร็ท แบร์รี
วันเกิด:   (1981-02-23) 23 กุมภาพันธ์ ค.ศ. 1981 (43 ปี)
สถานที่เกิด:  ฮาสติงส์, อังกฤษ
ส่วนสูง:  1.83 m (6 ft 0 in)
ตำแหน่ง:  กองกลางตัวรับ
สโมสรเยาวชน
1995–1997:  ไบรตันแอนด์โฮฟอัลเบียน
1997–1998:  แอสตันวิลลา
สโมสรอาชีพ*
| ปี |  ทีม |  ลงเล่น |  (ประตู) |
| 1998–2009 |  แอสตันวิลลา |  365 |  (41) |
| 2009–2014 |  แมนเชสเตอร์ซิตี |  132 |  (6) |
| 2013–2014 |  → เอฟเวอร์ตัน (ยืมตัว) |  32 |  (3) |
| 2014–2017 |  เอฟเวอร์ตัน |  99 |  (2) |
| 2017–2020 |  เวสต์บรอมมิชอัลเบียน |  52 |  (2) |
ทีมชาติ‡
| 1997–1998 |  อังกฤษ อายุไม่เกิน 16 ปี |  6 |  (0) |
| 1998–1999 |  อังกฤษ อายุไม่เกิน 18 ปี |  5 |  (0) |
| 1998–2003 |  อังกฤษ อายุไม่เกิน 21 ปี |  27 |  (2) |
| 2007 |  อังกฤษ บี |  1 |  (0) |
| 2000–2012 |  อังกฤษ |  53 |  (3) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 15:58, 29 ธันวาคม 2019 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 15:58, 1 July 2017 (UTC)
แกเร็ธ แบร์รี่ (อังกฤษ: Gareth Barry) เกิดเมื่อวันที่ 23 กุมภาพันธ์ ค.ศ. 1981 เป็นนักฟุตบอลชาวอังกฤษในตำแหน่งกองกลางตัวรับ ปัจจุบันเลิกเล่นฟุตบอลแล้วโดยเล่นให้กับเวสต์บรอมมิชอัลเบียนเป็นสโมสรสุดท้าย แกเร็ธเป็นนักฟุตบอลที่ลงเล่นในพรีเมียร์ลีกของประเทศอังกฤษมากที่สุด คือ 653 ครั้ง
แหล่งข้อมูลอื่น

แกเร็ท แบร์รี – สถิติการลงแข่งจากสหพันธ์ฟุตบอลระหว่างประเทศ (FIFA) (ในภาษาอังกฤษ)
สถิติของ Gareth Barry ที่ Soccerbase
Gareth Barry's international Stats Football Association
Gareth Barry's Profile เก็บถาวร 2008-12-17 ที่ เวย์แบ็กแมชชีน Aston Villa FC
Premier League profile เก็บถาวร 2010-08-17 ที่ เวย์แบ็กแมชชีน
| ด ค กผู้เล่นชุดปัจจุบันของสโมสรฟุตบอลเวสต์บรอมมิชอัลเบียน  |
| --- | --- |
 1 จอห์นสตัน  2 Furlong  3 กิบส์  4 ร็อบสัน-คานู  5 Bartley  6 Ajayi  7 Krovinović  8 ลิเวอร์มอร์(c)  9 Zohore  10 Phillips  12 Pereira  13 Grosicki  14 Townsend  15 ออสติน  16 Harper  18 แบร์รี  19 Sawyers  20 Leko  21 Edwards  22 Peltier  23 Bond  25 อัลฮับซี  26 Hegazi  27 O'Shea  29 Diangana  31 Tulloch  32 Fitzwater  36 Ferguson  47 Robinson  ผู้จัดการ: อัลลาร์ไดซ์ 
| ด ค กผู้เล่นยอดเยี่ยมแห่งฤดูกาลของสโมสรฟุตบอลแอสตันวิลลา |
| --- | --- |
 2000: Merson  2005: Solano  2006: เดวิส  2007: แบร์รี  2008: Laursen  2009: เปตรอฟ  2010: มิลเนอร์  2011: ดาวนิง  2012: ไอร์แลนด์  2013: กูแซน  2014: เดลฟ์  2015: เดลฟ์  2016–17: ไม่มีการมอบรางวัล  2018: เชสเตอร์  2019: แม็กกินน์  2020: กรีลิช  2021: มาร์ติเนซ
กดาม-ชา-มเร็จ-คเจ็ย

| --- | --- |

ประเภท: ผัด
มื้อ: อาหารหลัก
แหล่งกำเนิด: ประเทศกัมพูชา
ภูมิภาค: จังหวัดกำปอด และแกบ
อุณหภูมิเสิร์ฟ: ร้อน
ส่วนผสมหลัก: ปู, กระเทียม, น้ำตาลโตนด, หอมต้นเดี่ยว, น้ำปลา, พริกไทยกำปอด
 ตำราอาหาร: กดาม-ชา-มเร็จ-คเจ็ย
กดาม-ชา-มเร็จ-คเจ็ย (เขมร: ក្តាមឆាម្រេចខ្ចី, กฺดามฉาเมฺรจขฺจี; แปลว่า ปูผัดพริกไทยเขียว) บ้างเรียก ปูผัดพริกไทยอ่อน เป็นอาหารประเภทผัดชนิดหนึ่งของประเทศกัมพูชา มีส่วนประกอบสำคัญคือ ปู, กระเทียม, น้ำตาลโตนด, หอมต้นเดี่ยว, น้ำปลา และพริกไทยกำปอด ถือเป็นอาหารที่พบได้เฉพาะจังหวัดกำปอดและจังหวัดแกบ ซึ่งอยู่ชายฝั่งอ่าวไทย พริกไทยจากกำปอดถือเป็นพริกไทยคุณภาพสูง และเป็นเครื่องบ่งชี้ทางภูมิศาสตร์ของประเทศกัมพูชา  ทั้งนี้หากไม่มีพริกไทยอ่อนแบบสด ให้ใช้พริกไทยเขียวในน้ำเกลือ บางแห่งใช้พริกไทยดำบดหยาบแทน นอกจากปู สามารถใช้โปรตีนจากทะเลอย่างอื่นแทนได้ เช่น กุ้ง หรือปลาหมึก
การทำปูผัดพริกไทยอ่อนไม่ซับซ้อน คือ ใส่กระเทียมทุบลงผัดให้หอม นำปูสับเป็นชิ้นลงไปผัด ปรุงรสด้วยน้ำปลา ปิดฝารอจนปูสุกดี แล้วใส่พริกไทยอ่อนและต้นหอมหั่นท่อนลงไป ผัดให้เข้ากันเป็นอันเสร็จ
ในประเทศไทยมีอาหารใกล้เคียงกัน เรียกว่า ปูผัดพริกไทยดำ ซึ่งไม่ใช้พริกไทยสดอย่างกัมพูชา
ชินภัทร์ ลีเอาะ

ชินภัทร์ ลีเอาะ (ชื่อเล่น: บอมบ์; เกิดวันที่ 2 กุมภาพันธ์ พ.ศ. 2540) เป็นนักฟุตบอลชาวไทย เล่นในตำแหน่งเซ็นเตอร์แบ็ก หรือ แบ็กขวา ปัจจุบันได้ลงเล่นให้กับราชบุรี ในไทยลีก โดยยืมตัวมาจากบีจี ปทุม ยูไนเต็ด
ทีมชาติ

ชินภัทร เคยได้แชมป์ฟุตบอลอาเซียนชิงแชมป์เยาวชนอายุไม่เกิน 16 ปี ในปี 2015 กับทีมชาติไทย ยู-16 และเหรียญทองกีฬาฟุตบอลในซีเกมส์ 2017 กับทีมชาติไทย ยู-23
ในเดือนมีนาคม พ.ศ. 2561 เขาได้รับคัดเลือกให้เป็นผู้เล่นในทีมชาติไทย สำหรับการแข่งขันฟุตบอลชิงถ้วยพระราชทานคิงส์คัพ 2018 แต่ไม่ได้ลงแข่งขัน
ต่อมาในเดือนมีนาคม พ.ศ. 2562 ชินภัทร ได้รับคัดเลือกให้เป็นกัปตันทีม สำหรับทีมชาติไทย ยู-23 ในการแข่งขันฟุตบอลเอเชียเยาวชนอายุไม่เกิน 23 ปี 2020 รอบคัดเลือก
ในวันที่ 28 กันยายน พ.ศ. 2562 ชินภัทรมีชื่อติด ทีมชาติไทยรุ่นอายุไม่เกิน 23 ปี ในรอบเบื้องต้น 28 คน สำหรับการแข่งขันฟุตบอลชายในซีเกมส์ 2019 ที่ประเทศฟิลิปปินส์
ประตูในนามทีมชาติ > ยู-23

| ประตูของ ชินภัทร ลีเอาะ กับ ไทย ยู-23> # | ประตูของ ชินภัทร ลีเอาะ กับ ไทย ยู-23> วันที่ | ประตูของ ชินภัทร ลีเอาะ กับ ไทย ยู-23> สถานที่ | ประตูของ ชินภัทร ลีเอาะ กับ ไทย ยู-23> พบกับ | ประตูของ ชินภัทร ลีเอาะ กับ ไทย ยู-23> ทำประตู | ประตูของ ชินภัทร ลีเอาะ กับ ไทย ยู-23> ผลการแข่งขัน | ประตูของ ชินภัทร ลีเอาะ กับ ไทย ยู-23> การแข่งขัน | ประตูของ ชินภัทร ลีเอาะ กับ ไทย ยู-23>  |
| --- | --- | --- | --- | --- | --- | --- | --- |
| 1. | 28 มีนาคม 2560 | ดูไบ สหรัฐอาหรับเอมิเรตส์ |  สิงคโปร์ | 1–0 | 2–0 | ดูไบคัพ |  |
| 2. | 22 มีนาคม 2562 | ฮานอย ประเทศเวียดนาม |  อินโดนีเซีย | 1–0 | 4-0 | ฟุตบอลเอเชียเยาวชนอายุไม่เกิน 23 ปี 2020 รอบคัดเลือก |  |
เกียรติประวัติ > ทีมชาติ

ซีเกมส์  เหรียญทอง (1); 2017
ดูไบคัพ (1) :  2017
เนชันส์คัพ (1): 2016
เกียรติประวัติ > สโมสร

ไทยลีก (1): 2019
ไทยเอฟเอคัพ (3): 2017, 2018 , 2020
ไทยแลนด์แชมเปียนส์คัพ (1): 2018
ไทยลีกคัพ (1): 2018
แหล่งข้อมูลอื่น

ข้อมูลของ ชินภัทร์ ลีเอาะ ที่ ซ็อกเกอร์เวย์
| ด ค กผู้เล่นชุดปัจจุบันของสโมสรฟุตบอลราชบุรี  |
| --- | --- |
 2 มูว์ตงโบ  4 โจนาธาร  5 อภิสิทธิ์  6 ตานา  7 ทานากะ  8 ธนวัฒน์  9 คิม จี-มิน  10 จักรพันธ์(c)  11 มาร่า  15 อดิศร  16 ศิวกร  19 สุพร  27 เคอร์แรน  29 เกียรติศักดิ์  39 ชุติเดช   40 เอ็นจีวา  77 โบลเกียห์  88 โชติภัทร  99 กัมพล  หัวหน้าผู้ฝึกสอน: วรวุธ